«Մենք այս գործով ունեինք 100-ից ավելի բանտարկյալներ, որոնց մեղադրում էին ինչ-ինչ հանցագործություններ կատարելու մեջ: Ապացույցների մի խմբի կեղծումը պայմանավորված է եղել հենց կեղծ ցուցմունքներով: Այսինքն՝ մենք գործ ունենք նաև այն խնդրի հետ, որ ցուցմունք տվողները, որոնք ապացուցողական նշանակություն ունեն այդ իրադարձությունների համար, պետք է քաջություն ունենան և խոստովանեն: Իհարկե, այստեղ պետք է լինի մյուս երաշխիքը, որ քննությանն աջակցությունը պետք է մարդկանց համար երաշխիք լինի՝ կեղծ ցուցմունք տալու հիմքով քրեական հետապնդման չենթակվելու համար: Կամ, կախված ծանրության աստիճանից, ավելի մեղմ մոտենալու երաշխիքներ պետք է տրվեն մարդկանց»,- հավելում է իրավապաշտպանը: